stanford-oval/wikipedia huggingface dataset:
עיר קטנה ואנשים בה מעט

| --- | --- |

 מידע כללי
 מאת:  נחום גוטמן
 איורים:  נחום גוטמן
 שפת המקור:  עברית
 סוגה:  אוסף סיפורים קצרים 
 מקום התרחשות:  תל אביב-יפו 
 הוצאה
 הוצאה:  עם עובד, דביר
 תאריך הוצאה:  1959
 מספר עמודים:  262
 קישורים חיצוניים
 הספרייה הלאומית:  001845026, 001845027, 002466474, 002100772, 001180003
 
עיר קטנה ואנשים בה מעט הוא ספר מאת הסופר נחום גוטמן, המנציח את אורחות החיים ואת הווי התושבים בשנים הראשונות לקיומה של אחוזת בית, לימים העיר תל אביב.
גוטמן עצמו, שנולד בשנת 1898 ועלה לארץ ישראל בשנת 1905, עבר עם משפחתו להתגורר באחוזת בית ב-1910, בגיל 12. הספר שעוטר בציוריו של גוטמן יצא לאור בשנת 1959, במלאת יובל חמישים שנה ליסודה של תל אביב, והיה לקובץ הסיפור המיתולוגיים שלה. שמו של הספר לקוח ממגילת קהלת:
"עִיר קְטַנָּה וַאֲנָשִׁים בָּהּ מְעָט וּבָא אֵלֶיהָ מֶלֶךְ גָּדוֹל וְסָבַב אֹתָהּ וּבָנָה עָלֶיהָ מְצוֹדִים גְּדֹלִים".
בספר מנציח גוטמן אירועים יומיומיים בחיי העיר, דוגמת ריב שכנים, הדלקת פנס הלוקס, או הקונצרט הראשון, אך הוא מתייחס גם לאירועים היסטוריים וטרגיים כמו גירוש תל אביב. בספר מתוארים דמויות תושביה הראשונים של העיר, ובהם עקיבא אריה ויס, יוזם הקמתה של אחוזת בית, הרופא ד"ר חיים חיסין ועוד. הספר מתחיל בתיאור תריסר הבניינים הראשונים ברחוב הרצל, שעדיין לא יכול היה להיקרא רחוב, ומסתיים ב"שיבת תל אביב", כיבוש העיר על ידי החיילים האוסטרלים, ויישובה מחדש על ידי תושביה שגורשו.
הספר זכה להצלחה, ומאז הוצאתו הראשונה ב-1959 יצא בשלוש מהדורות נוספות: ב-1965, ב-1977 ומהדורה מיוחדת במלאת 90 שנה לעיר ב-1999. למהדורה זו צורפה הקדמה מיוחדת של הסופר שלמה שבא. בהקדמתו כתב שבא:
נחום גוטמן הוא בעצם האיש המרכזי שקבע בדמיוננו את דמותה של אחוזת בית ותל אביב בראשיתם. הוא עשה זאת בכתיבה ובציור כמה עשרות שנים אחרי שהדברים קרו. אבל אנחנו קיבלנו תיאורים אלו כדמותה האמיתית של העיר בעריסתה. אהבנו אותה, היא עוררה בנו געגועים לעולם שגוטמן אמר לנו בכשרון רב - בסיפור ובקו - כי הוא היה יפה ויש להתגעגע אליו.
שבא מספר כי ראייתו האופטימית של גוטמן מציגה לעיתים פן נאיבי ואופטימי של מעשים שנתפסו כחמורים בזמנם. כך מספר גוטמן על סייד, שראה מבעד לחלון נערה רוחצת, ומוקסם "החליק לתוך חלון האמבטיה". לאחר מכן נעצר בבית הוועד וצינה דיזנגוף הביאה לו ארוחת צהריים. לאמיתו של דבר היה זה ניסיון אונס, והצעיר נשלח בחרפה לארץ מוצאו.
גוטמן עצמו מסכם את ספרו ב"נאום" שנישא כביכול מעל בניין "הבאר" בשדרות רוטשילד, שזה מכבר נהרס בעת שנכתב הספר, כאשר בציור המלווה את ה"נאום" מצויר מתארו הייחודי של הבניין בקווקווים:
"תל אביב! חקקי זכרונותיך על לבבות צעירים. בתל אביב למדנו לשיר שירים בעברית לא גמישה במנגינות שאולות - אך כיון ששפתי ילדים מילמלו אותם ועיני ילדות נוצצו לשמעם, צועדות רגלינו אחריהם בבטחה. הגעתי לקצה נאומי, אך בטרם אסים דברי וירדתי - עוד משפט אחד: טוב להיות בין שתי זרועותיך, תל אביב: הזרוע הכחולה שלפני (הצבעתי על הים) והזרוע הזהובה (הצבעתי אל עבר גבעות החול) שמאחורי".
סדר הסיפורים

שרשים - בתים בטרם רחוב, פנס-רחוב ראשון, שמואל הגר, סבתא וברז-המים, פינה עגולה ופינה ישרה, המורה, חצר-המורים, הקונצרט הראשון, הרופא, כובש הדרך, שרשים, בית ברחוב הרצל.
עוקץ המזרח - השרשרת, שתי כפות למאזנים, המחסום.
בכבישים לבנים - מדביק-המודעות והמרכבה השחורה, על האדון אייזיק ועל העגלונים, מכנסים ארוכים, נגר במגפיים, אדם באמצע הכביש.
שיבה - איך היא באה אלינו, כחלב על האש.
ספריית זרעים

ספריית הזרעים של לוס אנג'לס: בדיקת זרעים בפגישה חודשית.
מדפי ספריית זרעים, ארצות הברית
ספריית זרעים (באנגלית: Seed library) היא מוסד המשאיל או חולק זרעים. הוא נבדל מבנק זרעים בכך שהמטרה העיקרית שלו אינה לאחסן או להחזיק או לשמר רכיבים/תכונות תורשתיים של הצמחים או את המגוון גנטי (גרמפלזמה) שלהם או את זרעים עצמם מפני הרס אפשרי. ספריית הזרעים נועדה להפיץ את הזרעים לציבור הרחב שבגידולם ושיתופם החוזר פעם אחר פעם ישמרו את זני הצמחים והזרעים שלהם.
היסטוריה

ספריית הזרעים הראשונה נוצרה בשנת 1999 במרכז האקולוגיה של העיר ברקלי, קליפורניה. היא נקראה ספריית החלפת הזרעים באזור מפרץ סן פרנסיסקו (the Bay Area Seed Interchange Library - BASIL). בשנת 2004 הוקמה ספריית הזרעים הראשונה שמוקמה בספרייה ציבורית, הספרייה הציבורית גרדינר, שבניו יורק. מאז, מספר ספריות הזרעים גדל ליותר מ-450 ספריות ברחבי העולם, כאשר רובן הוקמו בארצות הברית.
תפקידי הספרייה

ספריות זרעים שומרות בדרך כלל על האוספים שלהן באמצעות תרומות מחברים. אך הן עשויות לפעול גם כפעולות צדקה טהורות שמטרתן לשרת גננים וחקלאים. תכונה נפוצה של ספריות זרעים רבות היא שמירה על המגוון הביולוגי החקלאי (אנ') על ידי התמקדות בזני זרעים נדירים, מקומיים והמועברים בירושה.
ספריות זרעים משתמשות בשיטות מגוונות לשיתוף זרעים, בעיקר על ידי:
החלפת זרעים (אנ'), שבהם חברי הספרייה או הציבור נפגשים ומחליפים זרעים ביניהם.
"השאלת זרעים", שבה אנשים בודקים זרעים מהאוסף של הספרייה, מגדלים אותם, אוספים את הזרעים שנוצרו אצלם ומחזירים לספרייה את דור הזרעים החדש שלהם להמשך הפצה על ידי ספרייה.
ספריות זרעים עשויות לתפקד כפי שמתנהלות ספריות ציבוריות, לדוגמה, הספרייה הציבורית של ריצ'מונד בקליפורניה והספרייה הציבורית החדשה של פורט ריצ'י (אנ'), פלורידה. יוזמות של ספריית זרעים בתוך ספריות ציבוריות זוכות לחסות, השתתפות, ותמיכה של בעלי הספריות כי הן מהוות תוספת עניין חדשה לעומת חידושי הספרים על ידי להוצאות הספרים. חבילות הזרעים ממוקמות בספריות בדרך כלל ליד יתר הפריטים המושאלים יומיום בספריות כמו יתר הספרים, ספרי השמע, התקליטורים וה-DVD. ספריות זרעים בתוך הספריות הציבוריות זכו להצלחה מכיוון שהן תפסו את תשומת הלב של הבאים לספריות. ספריות ציבוריות הן מרחב מתאים לספריות זרעים מכיוון שהן הופכות את הזרעים והצמחים לזמינים לכולם.
ספריות הזרעים ממוקמות גם בספריות של מכללות, כמו ספריית הזרעים של קולג' המפשייר (אנ'); מוזיאונים, כגון Hull-House Heirloom Seed Library. או בתוכניות מקוונות המבוססות על חברות כמו ספריית הזרעים של עמק הדסון. חלק מספריות הזרעים האינטרנטיות התפתחו כתוכניות של גנים בוטניים, כמו זו של הגן הבוטני של VanDusen, או של איגודי גינון ומכוני מחקר, כגון Heritage Seed Library of Garden Organic. ספריות זרעים אחרות התפתחו מתוכניות קיימות או חוסן קהילתיים, כמו ספריית החלפת הזרעים של אזור מפרץ סן פרנסיסקו (BASIL) (ספריית הזרעים הוותיקה ביותר בארצות הברית, שהתפתחה במרכז האקולוגי של העיר ברקלי, קליפורניה); ועוד אחרים.
בעוד שאפשרות ה"השאלה" היא פשוטה מבחינת איכות וטוהר הזרעים, קיימת בעיה ב"החזרה" או ההפקדה מחדש של הזרעים. מכיוון שהזרעים החדשים אינם בהכרח זהים לזרעים מהדור שנתקבל בראשונה ועשויים להיות הכלאות כלאיים בשוגג.
אמנם ספריות הזרעים משלימות את פעילויות השימור של מאגרי הזרעים, על ידי איסוף זני זרעים מקומיים. בתיאוריה, השאלה והחזרת הזרעים לספריות הזרעים יקדמו את החקלאות המקומית לאורך זמן, על ידי גידול אוספי זרעים המותאמים מקומית לאזור בו ממוקמות הספריות.
ראו גם

ספרייה
מחזור זרעים
בנק זרעים
כספת הזרעים הגלובלית של סבאלברד
לקריאה נוספת

ספריית זרעים משגשגת, ניו יורק טיימס
תנועת ספריות הזרעים משורשים לפריחה
מהפכת הזריעה: ספריות זרעים מציעות תקווה לחופש מזון
הערות שוליים

↑  Wang, Joy C. (2010-10-06). "A Seed Library for Heirloom Plants Thrives in the Hudson Valley". The New York Times.
1 2 3  Peekhaus, Wilhelm (2018). "Seed Libraries: Sowing the Seeds for Community and Public Library Resilience". Library Quarterly. 88 (3): 271–285. doi:10.1086/697706.
↑  MacVean, Mary (18 ביוני 2011). "Seeds of hope and change". Los Angeles Times. {{cite news}}:  (עזרה)
↑  Sweeney, PC (2 באפריל 2012). "Seed Libraries Crop Up". BoingBoing. {{cite web}}:  (עזרה)
↑  Hageman, William (23 במרץ 2012). "Nurturing plant legacies: Two groups lend seeds and plants to gardeners". Chicago Tribune. {{cite news}}:  (עזרה)
1 2 3  Kevin Hartnett Globe Correspondent, March 9, 2014, 1:14 a m Share on Facebook Share on TwitterView Comments, ‘Seed libraries’ try to save the world’s plants - The Boston Globe, BostonGlobe.com (באנגלית)
↑  Orth, Carl (23 באוגוסט 2013). "NPR launches seed exchange,community gardens". The Suncoast News. אורכב מ-המקור ב-2015-04-15. {{cite news}}:  (עזרה)
↑  Runyon, Luke (February 2, 2013). "How To Save A Public Library: Make It A Seed Bank". NPR. https://www.npr.org/sections/thesalt/2013/02/02/170846948/how-to-save-a-public-library-make-it-a-seed-bank.
↑  "Hull-House Seed Library". Jane Addams Hull-House Museum. אורכב מ-המקור ב-2015-05-03.
↑  "Southern Heritage Seed Collective". Grow Gainesville. אורכב מ-המקור ב-2017-03-13.
↑  Hartnett, Kevin (9 במרץ 2014). "'Seed Libraries' Try to Save the World's Plants". Boston Globe. {{cite news}}:  (עזרה)
סיסלי טייסון

| --- | --- |

 לידה:  19 בדצמבר 1924 הברונקס, ארצות הברית 
 פטירה:  28 בינואר 2021 (בגיל 96) ניו יורק, ארצות הברית 
 מקום קבורה:  בית הקברות וודלואן 
 שם לידה:  Cicely Louise Tyson 
 מדינה:  ארצות הברית 
 תקופת הפעילות:  1950–2021 (כ־71 שנים)
 מקום לימודים:  Bayard Rustin Educational Complex  ניו סקול 
 בן או בת זוג:  מיילס דייוויס (26 בנובמבר 1981–1988) 
 מספר צאצאים:  1 
 פרסים והוקרה:  מדליית ספינגארן (2010)  פרס סטלייט לליהוק הטוב ביותר (2011)  Critics' Choice Television Award for Best Guest Performer in a Drama Series (2017)  פרס NAACP Image לשחקנית משנה בסדרת דרמה (2016, 2017)  פרס מועצת המבקרים הלאומית לליהוק (2011)  Black Reel Award for Outstanding Ensemble (2011)  פרס בחירת המבקרים לליהוק הטוב ביותר (2011)  פרס איגוד המבקרים האמריקאי לשחקנית הטובה ביותר (1972)  פרס מועצת המבקרים הלאומית לשחקנית הטובה ביותר (1972)  פרס צלחת הזהב (1980)  פרס קאנדס (1988)  דוקטור לשם כבוד  דוקטור לשם כבוד (17 במאי 2009)  פרסי WIFTI לנשים בקולנוע (1982)  דוקטור לשם כבוד מאוניברסיטת הווארד (7 במאי 2016)  כוכב בשדרת הכוכבים בהוליווד (1997)  דוקטור לשם כבוד מאוניברסיטת קולומביה (2014)  honorary degree from Spelman College (1984)  פרס חוג מבקרי הקולנוע של קנזאס לשחקנית הטובה ביותר (1972)  פרס פיבודי (2020)  פרס מרכז קנדי (2015)  היכל התהילה של הקולנוענים השחורים (1977)  פרס קריסטל (1982)  מדליית החירות הנשיאותית (2016)  פרס טוני לשחקן הטוב ביותר (2013)  פרס קאנדס (1988)  היכל התהילה של הטלוויזיה (2020)  פרס אוסקר לשם כבוד (2018)  פרס אמי לשחקנית הטובה ביותר במיני סדרה או סרט טלוויזיה (1974)  26th Primetime Emmy Awards (1974)  פרס גילדת שחקני המסך לצוות השחקנים הטוב ביותר בסרט קולנוע (2011)  דוקטור לשם כבוד מאוניברסיטת קולומביה (2014)  אשת השנה של Ladies' Home Journal (1978)  פרס אמי לשחקנית הטובה ביותר במיני סדרה או בסרט טלוויזיה (1994)  כוכב בשדרת הכוכבים בהוליווד  פרס דרמה דסק לשחקנית הטובה ביותר במחזה 
 פרופיל ב-IMDb
 
סיסלי טייסון, 2012
סיסלי טייסון (באנגלית: Cicely Tyson;‏ 19 בדצמבר 1924 – 28 בינואר 2021) הייתה שחקנית אמריקאית. זכתה בשני פרסי אמי בפרס אוסקר לשם כבוד והייתה מועמדת לפרס אוסקר לשחקנית הטובה ביותר ולפרס גלובוס הזהב על תפקידה בסרט "סאונדר".
ביוגרפיה

טייסון נולדה וגדלה בשכונת הארלם, ניו יורק. בתם של תאודיסה וויליאם טייסון, זוג שהיגר לארצות הברית מהאי נוויס.
אחייניתה היא השחקנית האנגלייה קת'י טייסון.
התגלתה לראשונה בתור דוגמנית.
טייסון התחתנה עם מוזיקאי הג'אז המפורסם מיילס דייוויס בטקס אותו ניהל ראש עיריית אטלנטה אנדרו יאנג בביתו של השחקן ביל קוסבי.
ב-2016 החליט נשיא ארצות הברית ברק אובמה להעניק לה את מדליית החירות הנשיאותית, עיטור הכבוד הגבוה במדינה.
ספר הזיכרונות של טייסון "בדיוק כפי שאני" יצא לאור ב-26 בינואר 2021, היא נפטרה יומיים לאחר מכן, ב-28 בינואר 2021.
קריירה > קולנוע

החלה את דרכה בקולנוע בדרמה "צייד בודד הוא הלב" ופרצה לתודעה בזכות תפקידה הראשי בתור רבקה מורגן אם המשפחה השחורה קשת היום בדרמת הגזענות של מרטין ריט "סאונדר".
זכתה על הופעתה בפרסי מבקרים והועמדה לפרס אוסקר לשחקנית הטובה ביותר ולפרס גלובוס הזהב .
לאחר מספר שנים שהתבלטה בעיקר בתפקידי טלוויזיה חזרה טייסון להתפרסם בקולנוע בשנות ה-90 בדרמה הקומית "עגבניות ירוקות מטוגנות" בתור הטבחית סייפסיי ובדרמת הפשע "כבודו של גנגסטר" בתור סטפני סיינט קלייר סוכנת ההימורים שעבדה עם הגנגסטר האפרו אמריקאי באמפי ג'ונסון (לורנס פישבורן).
שיחקה בדרמת הילדים "ווין-דיקסי", בקומדיות "יומנה של שחורה מטורפת" "יומנה של שחורה מטורפת 2" ובדרמה המוזיקלית "בקצב פראי".
לאחרונה השתתפה בקומדיה "למה הייתי צריך להתחתן?".
קריירה > טלוויזיה

טייסון נחשפה לראשונה לציבור האמריקאי בסדרת הדרמה "צד מזרח\צד מערב" בדמותה של ג'יין פוסטר מזכירתו של העובד הסוציאלי ניל ברוק (ג'ורג' סי. סקוט).
טייסון היא השחקנית האפרו אמריקאית הראשונה בהיסטוריה שזכתה בפרס אמי לשחקנית הטובה ביותר בתפקיד ראשי בשנת 1974, על תפקידה בתור ג'יין פיטמן בסרט הטלוויזיה "האוטוביוגרפיה של ג'יין פיטמן" עליו גם קטפה את פרס אמי בקטגוריית שחקנית השנה והייתה מועמדת לפרס באפט"א לשחקנית הטובה ביותר.
הועמדה לאחר מכן לפרסי אמי על הופעותיה בסדרות "שורשים" בתור בינטה אמו של גיבור העלילה קונטה קינטה ו"קינג" בתור קורטה סקוט קינג אשתו של מרתין לותר קינג (פול וינפילד).
ב-1994 זכתה בפרס אמי השני שלה על הופעתה לצידם של דיאן ליין ודונלד סאת'רלנד בסרט האוסטרלי ""Oldest Living Confederate Widow Tells All".
שיחקה לצידו של דון צ'ידל בהפקת HBO "שיעור לאחר המוות" וגילמה את אמה של פעילת זכויות האזרח המפורסמת רוזה פארקס (אנג'לה באסט) בסרט "סיפורה של רוזה פארקס".
פילמוגרפיה > קולנוע

סיכויים נגד מחר (1959)
האיש הכועס האחרון (1959)
קומיקאים (1967)
צייד בודד הוא הלב (1968)
סאונדר (1972)
הציפור הכחולה (1976)
לגיבור אין כלום מלבד סנדוויץ (1978)
הקונדור... טיסה 79' (1979)
מוכה, נבגד (1981)
עגבניות ירוקות מטוגנות (1991)
כבודו של גנגסטר (1997)
מהומות (1997) - סרט טלוויזיה
שיעור לפני המוות (1999) - סרט טלוויזיה
הכל בגלל סופר-מר (2005)
יומנה של שחורה מטורפת (2005)
יומנה של שחורה מטורפת 2 (2006)
בקצב פראי (2006)
למה התחתנתי גם? (2010)
העזרה (2011)
The Haunting in Connecticut 2: Ghosts of Georgia‏ (2013)
Showing Roots‏ (2016)
חברים לחיים (2018)
קריסה (2020)
פילמוגרפיה > טלוויזיה

נשים שחורות (1989)
צדק מתוק (1995-1994) - מועמדות לפרס אמי לשחקנית הטובה ביותר בסדרת דרמה
המשפחה של אמא פלורה (1998)
בית הקלפים (2016)
המדריך לרוצח (2016)
Cherish the Day‏ (2020)
הערות שוליים

↑  הודעת הבית הלבן על הזוכים במדליית החירות הנשיאותית, נובמבר 2016
| --- | --- |
בקרת זהויות :  NLI: 987007446095305171  BIBSYS: 7044286  BNE: XX4580030  BnF: cb14044901b (data)  GND: 1161628541  ISNI: 0000 0001 1742 385X  LCCN: n81069264  NARA: 10569613  NTA: 138986940  SNAC: w6kb99z7  SUDOC: 095673881  VIAF: 10049822   WorldCat (עם VIAF): 10049822
סטפן ג'יימס

| --- | --- |

 לידה:  16 בדצמבר 1993 (בן 30) טורונטו, קנדה 
 מדינה:  קנדה 
 תקופת הפעילות:  מ-2010 
 מקום לימודים:  Jarvis Collegiate Institute 
 פרופיל ב-IMDb
 
סטפן ג'יימס (באנגלית: Stephan James; נולד ב-16 בדצמבר 1993) הוא שחקן קולנוע וטלוויזיה קנדי. התפרסם בשל תפקידו כאצן המסלול ג'סי אוונס בסרט "המרוץ" בשנת 2016,ולאחר מכן בשל תפקידו בתור וולטר קרוז בסדרת המותחן הפסיכולוגי "הומקאמינג" של פריים וידאו; תפקיד אשר הקנה לו מועמדות לפרס גלובוס הזהב לשחקן הטוב ביותר בסדרת דרמה.
ביוגרפיה

ג'יימס נולד בטורונטו, אונטריו, קנדה. הוא סיים את לימודיו במכון ג'רוויס קולגייט בשנת 2011.  הוא אחיו הצעיר של השחקן שאמיר אנדרסון (אנ'). משפחתו ג'מייקנית.
קריירה

ג'יימס התחיל את דרכו בטלוויזיה בתפקיד חוזר במשך שתי עונות בסדרת הנעורים הקנדית הוותיקה דגראסי. לאחר שעזב את "דגראסי", שיחק ג'יימס בתפקידי משנה שונים בטלוויזיה, בהם How To Be Indie, Clue ו-My Babysitter's a Vampire בשנת 2011, ו-המאזין ו-LA Complex בשנת 2012. בשנת 2011, שיחק גם בתפקיד משנה בסרט הטלוויזיה "12 דייטים ראשונים".
תפקיד הקולנוע העלילתי הראשון שלו היה כששיחק מול טטיאנה עלי ופפה דובסון בסרט הקולנוע הקנדי "Home Again" משנת 2012, בו גילם מגורש מג'מייקה.  אף על פי שהסרט זכה לביקורות מעורבות,   ג'יימס זכה במועמדות לפרס המסך הקנדי לשחקן המשנה הטוב ביותר בטקס פרסי המסך הקנדי הראשון על משחקו בסרט,
בשנת 2013 לוהק ג'יימס לגלם את פעיל לזכויות האזרח ג'ון לואיס בסרטה אווה דוברני "סלמה" משנת 2014. הסרט היה מועמד לפרס אוסקר לסרט הטוב ביותר לאותה שנה.
בשנת 2015, ג'יימס כיכב אורח במיני סדרת הטלוויזיה של CBC "מישהו יודע את שמי", המבוסס על הרומן עטור הפרסים מאת לורנס היל.  בפסטיבל הסרטים הבינלאומי בטורונטו בשנת 2015, נבחר ג'יימס לאחד מ"הכוכבים העולים " בתעשיית הקולנוע.
בשנת 2016, ג'יימס כיכב בתפקיד הראשי של האצן האפרו-אמריקאי, אצן המסלול והשדה ג'סי אוונס, בסרט הביוגרפי המרוץ לצד ג'ייסון סודייקיס, במקומו של כוכב מלחמת הכוכבים - פרק 7: הכוח מתעורר, ג'ון בויגה.   על תפקידו בסרט זכה ג'יימס בפרס המסך הקנדי לשחקן הטוב ביותר.
בשנת 2017, ג'יימס שיחק את התובע פרסטון טרי במיני סדרה "יריית פתיחה". 
בשנת 2018 הוא שיחק בעיבוד הקולנועי של בארי ג'נקינס לרומן של ג'יימס בולדווין "סיפורו של רחוב ביל", שהיה מועמד לפרס האוסקר.  כמו כן באותה שנה, הוא גילם את וולטר קרוז, לצד ג'וליה רוברטס, בובי קנאבלי, ושיי ויגהאם, בסדרת הטלוויזיה "הומקאמינג". על תפקידו בסדרה היה ג'יימס מועמד לפרס גלובוס הזהב.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | Home Again | סנט קלייר של אברטון |  |
| 2014 | אחיות מושלמות | דוני |  |
| 2014 | The Dependables | שיין ג'ונס |  |
| 2014 | כשהמשחק עומד מלכת | טרנס ג'י. טי. קיי. קלי |  |
| 2014 | סלמה | ג'ון לואיס |  |
| 2015 | Lost After Dark | ווסלי |  |
| 2015 | Across the Line | מאטי סלוטר |  |
| 2016 | המרוץ | ג'סי אוונס |  |
| 2018 | סיפורו של רחוב ביל | אלונזו "פוני" האנט |  |
| 2019 | 21 גשרים | מייקל טרוחיו |  |
| 2021 | National Champions | למרקוס ג'יימס |  |
| 2024 | Babes | קלוד |  |
| TBA | Delia's Gone | לואי |  |
| TBA | The Piano Lesson |  |  |
| TBA | Rob Peace |  |  |
| TBA | American Son |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | הבייביסיטר שלי ערפדית | ג'וק | סרט טלוויזיה של Teletoon |
| 2010–11 | How to Be Indie | וילפרד | 3 פרקים |
| 2010–12 | דגראסי - הדור הבא | ג'וליאן ויליאמס | 8 פרקים |
| 2011 | הבייביסיטר שלי ערפדית | ספורטאי מס' 1 | פרק: "Smells Like Trouble" |
| 2011 | Clue | דמיטרי גרנט | מיני-סדרה |
| 2011 | 12 דייטים ראשונים | מייקל | סרט טלוויזיה של Freeform |
| 2012 | המאזין | איברהים עים | פרק: "The Taking" |
| 2012 | The L.A. Complex | אינפיניטי ג'סט | 5 פרקים |
| 2013 | Cracked | בן עומרי | פרק: "Faces" |
| 2014 | The Gabby Douglas Story | ג'ון המתבגר | סרט טלוויזיה של Lifetime |
| 2014 | Apple Mortgage Story | ויליאם לוגן | סרט טלוויזיה של Up TV |
| 2015 | מישהו יודע את שמי | קאמינגס שייקספיר | מיני-סדרה |
| 2017 | יריית פתיחה | פרסטון טרי | תפקיד ראשי; 10 פרקים |
| 2018 - 2020 | הומקאמינג (אנ') | וולטר קרוז | תפקיד ראשי (2 עונות); 17 פרקים  מועמד פרס גלובוס הזהב לשחקן הטוב ביותר בסדרת דרמה (2019) |
| 2020 | #FreeRayshawn | ריישון מוריס | תפקיד ראשי; 15 פרקים  מועמד פרס אמי לשחקן מצטיין בסדרת קומדיה או דרמה קצרה (2020) |
| 2022 - הווה | Surface ‏ | ביידן | תפקיד ראשי; 8 פרקים |
| TBA | Beacon 23 |  | סדרה טלוויזיה עתידית של AMC |
הערות שוליים

1 2  "Tatiana Maslany and 'Orphan Black' win big at Canadian Screen Awards | Toronto Star". thestar.com. נבדק ב-2017-08-25.
↑  "Race actor Stephan James on the fast track to fame". The Toronto Star. נבדק ב-2018-04-08.
↑  "Q&A with 'Race' Star Stephan James - Essence". נבדק ב-10 בנובמבר 2018. {{cite web}}:  (עזרה)
↑  "Stephan James". IMDb. נבדק ב-2015-12-31.
↑  "TIFF Capsule Review: 'Home Again'". Indiewire. נבדק ב-2015-12-31.
↑  DeMara, Bruce (2013-03-22). "Home Again, by writer/director Sudz Sutherland, portrays the lives of three deportees to Jamaica, a place they haven't seen since childhood". The Toronto Star. ISSN 0319-0781. נבדק ב-2015-12-31.
↑  "Home Again: A very Canadian take on life and deportation". The Globe and Mail. נבדק ב-2015-12-31.
↑  "Home Again". www.rottentomatoes.com. 2013-11-12. נבדק ב-2015-12-31.
↑  "Introducing the Canadian Screen Awards, and their 2013 nominees"(הקישור אינו פעיל, June 2018). Maclean's, January 15, 2013.
↑  Child, Ben. "David Oyelowo: Selma's Oscars snub 'bothers me'". the Guardian. נבדק ב-2015-12-31.
↑  "5 Questions with Stephan James of Selma". Scene Creek. נבדק ב-2015-12-31.
↑  "Meet the four up-and-coming Canadian actors in TIFF’s Rising Stars program". The Globe and Mail, September 10, 2015.
↑  Barnard, Linda (2015-09-03). "From Tatiana Maslany to Sarah Gadon, a look at five graduates of TIFF's Rising Stars program". The Toronto Star. ISSN 0319-0781. נבדק ב-2015-12-31.
↑  "TIFF Rising Star Stephan James Talks Jesse Owens Biopic 'Race'". Variety. נבדק ב-2015-12-31.
↑  "A Chat with TIFF Rising Star Stephan James - Toronto Guardian". Toronto Guardian. נבדק ב-2015-12-31.
↑  Sneider, Jeff (28 במאי 2014). "'Star Wars' Hero John Boyega to Be Replaced by 'Selma' Actor in Jesse Owens Biopic". thewrap.com. נבדק ב-28 ביולי 2014. {{cite news}}:  (עזרה)
↑  "Race Trailer: Jesse Owens Comes to Life in New Biopic". Slashfilm. נבדק ב-2015-12-31.
↑  "Stephan James To Replace Star Wars' John Boyega In Race". We Got This Covered. נבדק ב-2015-12-31.
↑  "Canadian Stephan James stars in Shots Fired | Toronto Star". thestar.com. נבדק ב-2017-05-29.
↑  Lee, Ashley (29 באוגוסט 2017). "Barry Jenkins' James Baldwin Adaptation Casts 'Shots Fired' Star". The Hollywood Reporter. נבדק ב-5 באוקטובר 2017. {{cite web}}:  (עזרה)
↑  "Introducing the Canadian Screen Awards, and their 2013 nominees - Macleans.ca". Macleans.ca. נבדק ב-2015-12-31.
↑  says, Gina (17 בדצמבר 2014). "15th Annual Black Reel Awards Nominate a Spate of Familiar Faces". The Black Reel Awards. נבדק ב-11 במרץ 2017. {{cite web}}:  (עזרה)
↑  "Juste la fin du monde remporte six prix aux Écrans canadiens". La Presse. 12 במרץ 2017. נבדק ב-12 במרץ 2017. {{cite web}}:  (עזרה)
↑  "Beyoncé Leads the Pack of 2017 NAACP Image Awards Nominees". EW.com. 13 בדצמבר 2016. נבדק ב-11 במרץ 2017. {{cite web}}:  (עזרה)
| --- | --- |
בקרת זהויות :  NLI: 987007374302005171  BNE: XX5656772  BnF: cb17846592n (data)  GND: 1084650428  ISNI: 0000 0004 5002 4879  LCCN: no2015067317  NKC: xx0210790  NTA: 407357238  SUDOC: 198700482  VIAF: 316390937   WorldCat (עם VIAF): 316390937
עיר פתוחה

מנילה שבפיליפינים הוכרזה כעיר פתוחה בדצמבר 1941 במטרה למנוע מצבא האימפריה היפנית להרוס את העיר
עיר פתוחה (או עיר פרזות) היא יישוב שהכריז במהלך מלחמה כי הוא מוותר על מאמצי ההגנה, וזאת בדרך כלל על מנת למנוע הרס ופגיעה בתושביו. ברגע שעיר הכריזה על עצמה כ"עיר פתוחה", ישנה ציפייה שהצבא היריב יכבוש את העיר באופן לא אלים ובלי להרוס את העיר. ההצהרה הזו נועדה להגן על תושבי העיר ועל נכסיה התרבותיים ממלחמה שעשויה להסב להם נזק.
כוחות התוקפים את העיר לא תמיד יכבדו את ההכרזה, וייתכן כי גם הכוחות המגנים ישתמשו בה כטקטיקה פוליטית. במקרים מסוימים, ההכרזה על עיר כ"עיר פתוחה" עשויה להתבצע מצד במלחמה אשר נמצא על סף תבוסה או כניעה; במקרים אלה, הצד המצהיר מסוגל להילחם על העיר אך מעדיף לחסוך את הנזק שייגרם לעיר זו.
בהתאם לאמנת ז'נבה, חל איסור לתקוף מקומות "לא מוגנים בשום צורה שהיא".
ראו גם

אמנות ז'נבה
דיני מלחמה
משפט בינלאומי פומבי
רומא עיר פרזות
עיר סגורה
הערות שוליים

↑  פאול י. מרפי, רן ר. ארלינגטון, האפיפיורית: הביוגרפיה השנויה במחלוקת של האחות פסקאולינה, האישה החזקה ביותר בהיסטוריה של הוותיקן, ניו יורק: ספרי וורנר, 1983, עמ' 210, מסת"ב 0-446-51258-3
סיסמה חד-פעמית

בקריפטוגרפיה ובאבטחת מידע, סיסמה חד-פעמית, או בקיצור OTP‏ (One-Time Password), היא סיסמה שמשתמשים בה לצורך אימות אחד בלבד ולאחר מכן משמידים אותה. בגלל השימוש החד-פעמי, מערכת כזו מספקת מה שקרוי "אימות חזק" והיא עמידה בפני התקפת שידור חוזר (replay attack). מצותת פסיבי שמאזין לרשת התקשורת, מיירט סיסמאות ומנסה להשתמש בהן מאוחר יותר כדי להתחזות למישהו אחר, לא יוכל לעשות זאת כי הסיסמאות אינן בתוקף מיד לאחר השימוש הראשוני בהן.
ישנן כמה דרכים לניהול מערכת סיסמה חד-פעמית. דרך אחת היא שהשרת והלקוח מחזיקים ברשימת סיסמאות זהה ובכל פעם שהלקוח צריך לאמת את זהותו מול השרת הוא משתמש בסיסמה הבאה ברשימה, מסמן אותה לאחר השימוש בה ואינו חוזר להשתמש בה שוב. כאשר הרשימה מנוצלת עד תומה, מכינים רשימה חדשה ומתחילים מהתחלה. דרך אחרת היא לייצר את הסיסמה החד-פעמית באופן רקורסיבי מתוך סיסמה ראשונית המשותפת לשרת והלקוח עם פונקציה חד-כיוונית בטוחה כמו פונקציית גיבוב. כדי לייצר את רשימת הסיסמאות אפשר להפעיל מחולל פסאודו-אקראי. היתרון בזה שהסיסמאות הן בלתי תלויות הדדית. מערכת כזו כוללת בדרך כלל אלגוריתם להכנת סיסמאות ומנגנון לתיאום בין השרת והלקוח המסתמך על מונה כלשהו שמנוהל במקביל או חותם זמן כדי למנוע שימוש חוזר. חותם הזמן גם מקל על האילוץ של שימוש מידי בסיסמה. כאשר חותם הזמן מאפשר חלון זמנים לניצול יחיד, או למספר ניצולים, עד התפוגה, הכינוי הוא TOTP‏ (Time based One-Time Password).